Another One Bites the Dust

Another One Bites the Dust è na canzuni dû gruppu rock britànnicu Queen. Scrivuta dû bassista John Deacon, a canzuni fu pubblicata dintra l'uttavu album dû gruppu, The Game (1980).

Addivintau u sìngulu c'àppi cchiù assai successu di l'album, agghicannu ô primu posto dâ Billboard Hot 100 miricana pi tri simani, dû 4 ô 18 d'uttùviru, e 'n Canadà pi quattru simani.'N àutri paisi arrivau ô primu postu comu 'n Guatemala, Israeli, Giappuni e Spagna, arrivau ô sicunnu postu 'n Nova Zilanna, ô terzu postu 'n Àfrica dû Sud, ô quartu postu 'n Finlandia e Irlanda, ô quintu postu 'n Australia, ô sestu postu 'n Austria e Girmania, ô sèttimu postu ntô Regnu Unitu, a l'uttavu postu 'n Svìzzira e lu dècimu postu 'n Italia.

Sta canzuni è chiḍḍa cchiù vinnuta dî Queen, arriniscennu a vìnniri cchiù assai di 7 miliuna di copi nta tuttu u munnu, battennu lu record di Bohemian Rhapsody dû 1975.

 Vidiu clip 

Lu vidiu clip dâ canzuna fu giratu lu 9 di austu 1980, 'n nu tiatru di Dallas, Texas, duranti na tappa dû The Game Tour. Ntô vidiu  Freddie Mercury si fa vìdiri cu na rittìmica stritta e ntenza, cosa cha a li tempi nun era assai abbituali pi iddu.
Michael Jackson cummincìu li Queen a pubbricari la canzuna comu sìngulu, cridennu tantu nna sta canzuna. Lu stissu Jackson dissi ca si spirau a l'album Hot Space pi criari Thriller.